બ્લોક ચેઇન એક જાહેર ખાતા તરીકે કામ કરે છે. અહીં કોઈ પણ બીટકોઈન કઈ જગ્યા એ છે એની બધી માહિતી રહે છે અને દરેક લેવડ-દેવળ ની માહિતી આ ખાતાવહી માં ઉમેરાતી રહેછે. દા,ત. જ્યારે કોઈ કિંમતી ખનીજ જેમકે સોના ને ખાણ માંથી કાઢવામાં આવે ત્યારે તેની એન્ટ્રી થાય છે અને એ સોનું કઈ જગ્યા એ વેચાયો એની બધી માહિતી એકત્રિત કવામાં આવે છે. એવી જ રીતે આ બીટકોઈન ના માઇનિંગ બાદ બનતા કોઈન ની માહિતી બ્લોક ચેઇન માં સંગ્રહવા માં આવે છે. આ પદ્ધતિ ને બ્લોક ચેઇન ટેકનોલોજી કહેવામાં આવેછે. આ ચેઇન ની માહિતી એકદમ ચોક્કસ હોય છે. આ ચેઇન ની બીજી ખાસિયત એ છે કે એક બીટકોઈન માંથી બીટકોઈન ના ભાગ કરવામાં આવે તો એ ભાગ ની માહિતી પણ આ ચેઇન માં ઉપલબ્ધ હોયછે. આને પણ આપણે એક સાદા ઉદાહરણ મારફતે સમજીએ.